Histamínové intolerancia.
Dobrý den, mám hist. intolranciu,výž.poradkyna doporučila výž.doplnok ProbioHit na trávenie Zvyšuje v čreve len laktobacily a bifidobaktérie podla letáku, ja potrebujem asi enzým Dao, ktorý tento prípravok ale  neobsahuje. Daosin mi velmi nepomol.
Dobrý deň,
ďakujeme za Vašu otázku.
Prípravok Probiohit sa nenachádza v databáze farmaceutických produktov v Slovenskej republike, preto sa nemôžem vyjadriť k jeho účinkom, bezpečnosti ani prípadným vedľajších účinkom.
Alternatívou k Daosinu je
Histapp
, ktorý taktiež obsahuje prírodný enzým diaminooxidázu (DAO). Používa sa pri nedostatočnosti enzýmu DAO a/alebo pri histamínovej intolerancii. Jeho dopĺňaním sa zvýši množstvo enzýmu DAO v tenkom čreve, vďaka čomu sa zosilní spracovávanie histamínu. Urýchli sa proces odbúrania v potrave prijatého histamínu, ktorý by sa inak mohol stať spúšťačom prejavov. Užíva sa 1 tableta vcelku 20 minút pred hlavným jedlom (maximálne 3 tablety denne).
Možnosti podpornej terapie histamínovej intolerancie zhrnula v minulosti podrobne moja kolegyňa. Jej odpoveď si môžete prečítať v priloženom
odkaze
.
Prajem Vám pekný deň.
S pozdravom
PharmDr. Patrícia Čečková